ΓΡΑΠΤΗ ΕΡΩΤΗΣΗ E-0853/00

υποβολή: Maria Carrilho (PSE) προς το Συμβούλιο

(20 Μαρτίου 2000)

Θέμα: Μοζαμβίκη

Τη στιγμή αυτή είναι ακόμα αδύνατο να εκτιμηθεί η έκταση της τραγωδίας που πλήττει τη Μοζαμβίκη, τη γη και τον λαό της. Όχι μόνον επί του παρόντος, όπου απόλυτη προτεραιότητα έχει η επιβίωση, αλλά και στην προσεχή φάση, τη φάση της ανασυγκρότησης κατά την οποία είναι σημαντικό να επανέλθει η ελπίδα αλλά και να δοθούν τα μέσα προκειμένου ο λαός της Μοζαμβίκης να ξαναρχίσει να επιδεικνύει την ενεργητικότητα που είχε δώσει τόσο θετικά αποτελέσματα για την ανάπτυξη της χώρας,

Πώς προτίθεται το Συμβούλιο να εξασφαλίσει, όσο εξαρτάται από αυτό, την μετάβαση από την παρούσα φάση σ’ αυτή της ανασυγκρότησης;

Ποια μέσα,λικά και οργανωτικά, σκοπεύει να διαθέσει κατά τη φάση της ανασυγκρότησης αναφέροντας, εάν είναι δυνατόν, το χρονοδιάγραμμα που θα ακολουθήσει;

Απάντηση

(8 Ιουνίου 2000)

To Συμβούλιο συζήτησε σχετικά με την κατάσταση στη Μοζαμβίκη στις 20 Μαρτίου. Είχε παρακολουθήσει στενά και με μεγάλη ανησυχία την κατάσταση στη Μοζαμβίκη (και σε άλλα μέρη της περιοχής) όπου οι πλημμύρες ήταν από τις σοβαρότερες καταστροφές των τελευταίων ετών. Εξέφρασε την αλληλεγγύη του προς τον λαό και την κυβέρνηση της Μοζαμβίκης και των άλλων χωρών της περιοχής που αντιμετωπίζουν τις καταστρεπτικές συνέπειες της πλημμύρας. Συμπάσχει μαζί τους καθώς προσπαθούν να ανοικοδομήσουν τη συντριμμένη ζωή τους.

Το Συμβούλιο σημείωσε τα συμπεράσματα της αποστολής που πραγματοποίησαν στη Μοζαμβίκη από τις 2 έως τις 4 Μαρτίου, λίγο μετά την έκκληση της κυβέρνησης της Μοζαμβίκης για βοήθεια, ο Πρόεδρος του Συμβουλίου Ανάπτυξης, ο πορτογάλοςφυπουργός Συνεργασίας για την Ανάπτυξη κ. ΑΜΑDO, και ο Επίτροπος Ανάπτυξης και Ανθρωπιστικής Βοήθειας κ. NIELSON, προκειμένου να εκτιμήσουν το μέγεθος των ζημιών και να προσδιορίσουν τις πρωταρχικές ανάγκες.

Το Συμβούλιο ανεγνώρισε επίσης τις ευρύτερες επιπτώσεις που ενδέχεται να έχει η καταστροφή αυτή στην οικονομία και την ανάπτυξη της Μοζαμβίκης. Επιδοκίμασε την διττή προσέγγιση της κυβέρνησης της Μοζαμβίκης που έχει στόχο να ανταποκριθεί στις άμεσες ανάγκες αρωγής σε συνδυασμό με προσπάθειες για την αποκατάσταση των περιοχών που έχουν πληγεί και για την εξασφάλιση τόσο μακροοικονομικής σταθερότητας όσο και διατήρησης τωνπό εκτέλεση προγραμμάτων αναπτυξιακής βοήθειας.

Όσον αφορά το πρώτο σημείο, το Συμβούλιο σημείωσε ότι τα κράτη μέλη και η Κοινότητα έχουν μέχρι στιγμής διαθέσει πάνω από 85 εκατομμ. ευρώ σε επείγουσα ανθρωπιστική βοήθεια καθώς και σε περαιτέρω βοήθεια σε είδος. Το Συμβούλιο τόνισε ότι αυτό αντιπροσωπεύει το μεγαλύτερο μέρος των διεθνών συνεισφορών που έχουν καταγράψει τα Ηνωμένα Έθνη (Γραφείο Συντονισμού Ανθρωπιστικών Υποθέσεων, OCHA) και οι οποίεςπερβαίνουν τα 120 εκατομμ. ευρώ. Επιπλέον, το Συμβούλιο σημείωσε με ικανοποίηση την αλληλεγγύη που επέδειξαν οι πολίτες της ΕΕ με την γενναιόδωρη ανταπόκρισή τους στις εκκλήσεις βοήθειας.

Όσον αφορά το δεύτερο σημείο, πολλά κράτη μέλη και η Κοινότητα έχουν ήδη αναγγείλει συνολικό ποσό 66,5 εκατομμ. ευρώ για την βοήθεια, για την αποκατάσταση και δημοσιονομική στήριξη καθώς και άλλα 156 εκατομμ. ευρώ για την ελάφρυνση του χρέους. Το Συμβούλιο σημείωσε ότι, εκτός από τηνποστήριξη αυτή, 100 εκατομμ. ευρώ διατέθηκαν το 1999 στη Μοζαμβίκη στα πλαίσια του κοινοτικού προγράμματος συνεργασίας και αναμένεται να διατεθούν μέχρι 150 εκατομμ. ευρώ κατά το 2000.

Τα κράτη μέλη και η Επιτροπή θα εξακολουθήσουν να συμμετέχουν ενεργώς στον συντονισμό της αποκατάστασης στο Μαπούτο,πό την καθοδήγηση της κυβέρνησης της Μοζαμβίκης, και προσβλέπουν σε θετική συμβολή τους στην διάσκεψη των δωρητών που θα γίνει στη Ρώμη στα τέλη Απριλίου/αρχές Μαΐου. Μόνο τότε θα έχουν εκτιμηθεί ορθά οι ανάγκες και, συνεπώς, θα καταστεί σαφής η πλήρης εικόνα των πόρων τους οποίους θα έχουν διαθέσει τα κράτη μέλη και η Κοινότητα κατά την περίοδο ανασυγκρότησης.

Το Συμβούλιο θα εξακολουθήσει να παρακολουθεί στενά την κατάσταση στη Μοζαμβίκη.